open-index/open-wikipedia-markdown huggingface dataset:
Νεφέλωμα της Τρόπιδος

[thumb|240px|Το νεφέλωμα της Τρόπιδος από το [Πολύ Μεγάλο Τηλεσκόπιο του ESO.|εναλλ.=]]
Το **Νεφέλωμα της Τρόπιδος** (επίσης **NGC 3372**, **Νεφέλωμα του ήτα Τρόπιδος**) είναι μεγάλο λαμπρό νεφέλωμα στον αστερισμό Τρόπις, περίπου 6.500-10.000 έτη φωτός μακριά από τη Γη. Είναι ένα από τα μεγαλύτερα νεφελώματα στον Γαλαξία μας, περίπου τέσσερις φορές μεγαλύτερο από το Νεφέλωμα του Ωρίωνα, αλλά δεν είναι τόσο γνωστό εξαιτίας της θέσης του στο νότιο ουρανό. Το νεφέλωμα χωρίζεται από μια σκοτεινή λωρίδα σχήματος V στα δύο, ενώ ένα τμήμα του νεφελώματος είναι γνωστό ως το νεφέλωμα κλειδαρότρυπα. Το ανακάλυψε ο Νικολά Λουί ντε Λακάιγ τις 25 Ιανουαρίου 1752.

Το νεφέλωμα είναι τόπος γέννησης μερικών από των μεγαλύτερων άστρων στον Γαλαξία, όπως το WR 25, το οποίο είναι 6,6 εκατομμύρια φορές λαμπρότερο από τον Ήλιο, και το ήτα Τρόπιδος, το οποίο με μάζα 120 φορές μεγαλύτερη από τη Ήλιο είναι ένα από τα βαρύτερα γνωστά άστρα. Μέσα στα όρια του νεφελώματος υπάρχουν αρκετά ανοικτά σμήνη, όλα μέλη της ομάδας ΟΒ Τρόπις ΟΒ1. Ανάμεσα σε αυτά τα ανοικτά σμήνη είναι τα Trumpler 14 και Trumpler 16 τα νεότερα σμήνη, καθώς και τα Trumpler 15, Collinder (Cr) 228, Cr 232, NGC 3324 και NGC 3293.

## Εξωτερικοί σύνδεσμοι

*SEDS: NGC 3372

Κατηγορία:Νεφελώματα
3372
092
Κατηγορία:Τρόπις (αστερισμός)
Δημήτρης Τσαλδάρης

Ο **Δημήτρης Τσαλδάρης**, γεννημένος στον Πειραιά στις 7 Μαρτίου 1980, είναι Έλληνας πρωην διεθνής καλαθοσφαιριστής. Έχει ύψος 1,96 m και αγωνίζοταν στη θέση του σούτινγκ γκαρντ .Από τον Αύγουστο του 2018 είναι διευθυντής της Ακαδημίας μπάσκετ του Ολυμπιακού Πειραιώς και  προπονητής της εφηβικής ομάδας.

## Καριέρα
### Σε συλλογικό επίπεδο
Ο Τσαλδάρης ξεκίνησε την επαγγελματική του καριέρα στον Άλιμο το καλοκαίρι του 2001 και μετά από τρεις σεζόν μεταγράφηκε στο Περιστέρι, το οποίο κατέλαβε την έβδομη θέση στην Α2 Εθνική κατηγορία.

Την σεζόν 2005-06 αγωνίστηκε για πρώτη φορά στην Α1 Εθνική κατηγορία με την φανέλα του Πανελλήνιου, ο οποίος έφθασε στην πέμπτη θέση της τελικής κατάταξης.

Το καλοκαίρι του 2006, ο Τσαλδάρης μεταγράφηκε στον Άρη Θεσσαλονίκης, με τον οποίο αγωνίστηκε στην Ευρωλίγκα, φθάνοντας μέχρι την φάση των 16, ενώ κατέλαβε την τρίτη θέση του ελληνικού πρωταθλήματος, αν και στην κανονική περίοδο είχε τερματίσει δεύτερος.

Ακολούθησαν δύο ακόμη σεζόν, με τον Τσαλδάρη να αποτελεί βασικό στέλεχος της ομάδας της Θεσσαλονίκης μέχρι το 2009, όταν μεταγράφηκε στην ιταλική Νάπολι. Ακολούθησε η μεταγραφή του στην Σούτορ Μπάσκετ Μοντεγκρανάρο, ενώ το 2010-11 έπαιξε για την Ντιναμό Σασάρι.

ΤΟ 2011-12, επέστρεψε στον Άρη, χωρίς όμως την επιτυχία του παρελθόντος. Συνέχισε την επόμενη χρονιά στον Κολοσσό Ρόδου, ολοκληρώνοντας την σεζόν στην ιταλική Μπιέλα.

Αγωνίστηκε με την ομάδα της Νέας Κηφισιάς από το καλοκαίρι του 2013 μέχρι τα Χριστούγεννα του 2014, όταν και μετακόμισε στον ΚΑΟΔ. Στις αρχές Σεπτεμβρίου του 2015, υπέγραψε στην Δόξα Λευκάδας, με την οποία αγωνίστηκε στο  πρωτάθλημα της Α1 Εθνικής κατηγορίας[7] αλλά και στο πρωτάθλημα της Α2 Εθνικής κατηγορίας. Αποσύρθηκε απο την ενεργό δράση την 1η Μαίου του 2018 .

Τον Αύγουστο του 2018 ξεκίνησε η συνεργασία του Τσαλδάρη με τον Ολυμπιακό Πειραιώς, με τον ίδιο να αναλαμβάνει το πόστο του υπευθύνου του αναπτυξιακού προγράμματος του συλλόγου, καθώς και όλων των αγωνιστικών τμημάτων υποδομής. Το Μάιο του 2019 οδήγησε την ομάδα στην κατάκτηση του Πανελληνίου Πρωταθλήματος Εφήβων από τη θέση του πρώτου προπονητή.

### Με την Εθνική Ελλάδας
Ο Τσαλδάρης είναι διεθνής με την Εθνική Ελλάδος, με επτά συμμετοχές σε φιλικούς αγώνες του 2008, όπως και το τουρνουά Ακρόπολις του 2009.

## Παραπομπές


## Πηγές
* Euroleague.net Profile
* ΤΣΑΛΔΑΡΗΣ Δημήτρης - ΕΣΑΚΕ
* Eurobasket.com Profile

## Εξωτερικοί σύνδεσμοι
* 
* 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Νέας Κηφισιάς
Κατηγορία:Καλαθοσφαιριστές ΚΑΟΔ
Κατηγορία:Καλαθοσφαιριστές Δόξας Λευκάδας
Κατηγορία:Καλαθοσφαιριστές Ρέγιερ Βενέτσια
Κατηγορία:Καλαθοσφαιριστές Παλλακανέστρο Μπιέλλα
Κατηγορία:Σούτινγκ γκαρντ
Κατηγορία:Καλαθοσφαιριστές Ντίναμο Σάσαρι
Κατηγορία:Προπονητές καλαθοσφαίρισης Πανιωνίου
NGC 26

Ο **[[Νέος Γενικός Κατάλογος|NGC]] 26** είναι σπειροειδής γαλαξίας στον αστερισμό Πήγασο. Απέχει περίπου 215 εκατομμύρια έτη φωτός από τη Γη και έχει διάμετρο της τάξεως των 140 χιλιάδων ετών φωτός. Τον ανακάλυψε ο αστρονόμος Χάινριχ ντ' Αρέ (Heinrich Louis d’Arrest) στις 14 Σεπτεμβρίου 1865.

## Παραπομπές


## Αναφορές

## Εξωτερικοί σύνδεσμοι
* 

0026
Κατηγορία:Σπειροειδείς γαλαξίες
Κατηγορία:Πήγασος (αστερισμός)
00732
00094
+04-01-034
NGC 99

Ο **[[Νέος Γενικός Κατάλογος|NGC]] 99** είναι σπειροειδής γαλαξίας στον αστερισμό Ιχθύες. Απέχει περίπου 245-250 εκατομμύρια έτη φωτός και έχει διάμετρο 65-70.000 ετών φωτός. Τον ανακάλυψε ο αστρονόμος Εντουάρ Ζαν-Μαρί Στεφάν (Édouard Jean-Marie Stephan) στις 8 Οκτωβρίου 1883.

## Παραπομπές


## Αναφορές

## Εξωτερικοί σύνδεσμοι
* 

0099
Κατηγορία:Σπειροειδείς γαλαξίες
Κατηγορία:Ιχθύες (αστερισμός)
01523
00230
+02-02-006
Κόσμος 13

Ο **Κόσμος 13** (ρωσικά: Космос 13) ήταν σοβιετικός κατασκοπευτικός δορυφόρος που εκτοξεύτηκε το 1963. Ήταν ο όγδοος από τους 81 δορυφόρους Ζενίτ που στάλθηκαν στο διάστημα, με βάρος 4.730 κιλών.

## Αποστολή
Εκτοξεύτηκε από το κοσμοδρόμιο του Μπαϊκονούρ με πύραυλο Βοστόκ-2 την 21η Μαρτίου 1963 (08:30:01 UTC). Αφού τέθηκε με επιτυχία σε χαμηλή περιγήινη τροχιά, έλαβε ονομασία στην σειρά δορυφόρων "Κόσμος", το διεθνές προσδιοριστικό 1963-006A και τον αριθμό 554 στον Κατάλογο Δορυφόρων. Ολοκλήρωσε χωρίς προβλήματα την αποστολή του που ήταν διάρκειας οκτώ ημερών. Η κάψουλα επανεισόδου, στην οποία μεταφέρονταν το φωτογραφικό φιλμ, επέστρεψε στην Γη στις 29 Μαρτίου ενώ το υπόλοιπο σκάφος καταστράφηκε στην ατμόσφαιρα. Πέραν της κύριας αποστολής του, ο Κόσμος 13 μετέφερε όργανα για την μέτρηση των επιπέδων της ραδιενέργειας.

## Δείτε επίσης
* Διαστημικές αποστολές το 1963

## Παραπομπές


Κατηγορία:Δορυφόροι Ζενίτ-2
Κατηγορία:Διαστημικές αποστολές το 1963
Αλέξανδρος Εδιπίδης

Ο **Αλέξανδρος Εδιπίδης** (1877 - 1959) ήταν Έλληνας στρατιωτικός. Πολέμησε στον Πόλεμο του 1897 ως εθελοντής και στη συνέχεια ανέπτυξε πολεμική δραστηριότητα στα μέτωπα των Βαλκανίων, του Πρώτου Παγκοσμίου Πολέμου και της Μικράς Ασίας. Υπήρξε υπαρχηγός του ΓΕΣ. Αποστρατεύτηκε παίρνοντας το βαθμό του Αντιστράτηγου και ήταν συνεργάτης στην εγκυκλοπαίδεια "Ελλάς". Έγραψε και βιβλία για την ιστορία του πολέμου του 1940, την Κατοχή και άλλα. Απεβίωσε το 1959.

## Παραπομπές

 
Κατηγορία:Έλληνες στρατιωτικοί
Βενέρα 2

Το ***Βενέρα 2*** (ρωσικά: Венера-2) ήταν σοβιετικό μη επανδρωμένο διαστημόπλοιο που εκτοξεύτηκε το 1965 προκειμένου να μελετηθεί η Αφροδίτη. Επρόκειτο για σκάφος τύπου 3MV-4 το οποίο αναπτύχθηκε στα πλαίσια του Προγράμματος ''Βενέρα''. Η συγκεκριμένη αποστολή δεν ήταν επιτυχής διότι το σκάφος δεν εξέπεμψε δεδομένα κατά την διάρκεια της διέλευσης της πλησίον της Αφροδίτης.

## Αποστολή
Το Βενέρα 2 εκτοξεύτηκε με πύραυλο Μολνίγια από το κοσμοδρόμιο του Μπαϊκονούρ στις 12 Νοεμβρίου 1965 (05:02 UTC). Το διαστημόπλοιο τέθηκε σε χαμηλή περιγήινη τροχιά, όντας συνδεδεμένο με ανώτερο στάδιο πυραύλου τύπου Block-L. Αυτό θα το έθετε στην συνέχεια σε ηλιοκεντρική τροχιά με προορισμό την Αφροδίτη. Το Βενέρα διέθετε πληθώρα επιστημονικών οργάνων, συμπεριλαμβανομένων φωτογραφικών μηχανών, μαγνητόμετρου, ανιχνευτών ακτίνων Χ, πιεζοηλεκτρικών ανιχνευτών, ενός μετρητή Γκάιγκερ, μιας παγίδας ιόντων καθώς και δεκτών για τη μέτρηση των κοσμικών ραδιοεκπομπών. 

Το διαστημόπλοιο πραγματοποίησε την εγγύτερη στην Αφροδίτη διέλευσή του στις 27 Φεβρουαρίου 1966, φτάνοντας σε απόσταση 24.000 χλμ. Όλα τα όργανα ενεργοποιήθηκαν κατά την διάρκεια της προσέγγισης, με συνέπεια να είναι απαραίτητη η διακοπή της μετάδοσης δεδομένων πίσω στην Γη. Η πληροφορία που κατέγράφη θα έπρεπε να αποθηκευθεί για να αναμεταδοθεί μετά το πέρας της διέλευσης, όμως δεν ήταν τελικά δυνατό να αποκατασταθεί η επικοινωνία. Η απώλεια του Βενέρα 2 ανακοινώθηκε στις 4 Μαρτίου. Έρευνα που διεξήχθη προκειμένου να εντοπισθούν τα αίτια της βλάβης έδειξε πως αυτή οφείλονταν στην υπερθέρμανση του σκάφους.

## Δείτε επίσης
* Διαστημικές αποστολές το 1965

## Παραπομπές


02
Κατηγορία:Διαστημικές αποστολές το 1965
Κλέμενς φον Κέττελερ

Ο **Κλέμενς φον Κέττελερ** (γερμανικά: *Clemens von August Freiherr Ketteler*, 1853 - 1900) από τον Οίκο των Κέττλερ ήταν Γερμανός διπλωμάτης. Δολοφονήθηκε στις 20 Ιουνίου 1900, στο Πεκίνο, κατά την Εξέγερση των Μπόξερ. 

## Βιογραφία
Ο Κλέμενς φον Κέττελερ γεννήθηκε στις 22 Νοεμβρίου του 1853 στο Πότσδαμ και ήταν γόνος οικογένειας ευγενών, των von Ketteler, από την ιστορική περιοχή Μούστερλαντ. Μετά την ολοκλήρωση των γυμνασιακών του σπουδών εισήλθε στον πρωσικό στρατό και το 1879 διορίστηκε στην Υπηρεσία Εξωτερικής Δράσης, όπου στη δεκαετία 1880-1889 διορίστηκε διερμηνέας στο γερμανικό προξενείο στην Καντόνα και Τιεντσίν της Κίνας. Μετά από ένα σύντομο πέρασμα από το υπουργείο Εξωτερικών, την περίοδο 1892-1896 διορίστηκε πρεσβευτής στις Ηνωμένες Πολιτείες στην Ουάσιγκτον και στη συνέχεια, από 1896 έως 1899 διορίστηκε πρέσβης στο Μεξικό.

Στις 11 Απριλίου του 1899 ο Κέττελερ ανέλαβε πρέσβης στο Πεκίνο. Στις 20 Ιουνίου του 1900, κατά τη διάρκεια της λεγόμενης εξέγερση των Μπόξερς ξεκινώντας από τη συνοικία των πρεσβειών με τον διερμηνέα του για να μεταβεί στο κινεζικό υπουργείο Εξωτερικών για διεξαγωγή διαπραγματεύσεων, περνώντας την Πύλη Χα-Τα-Μεν, πυροβολήθηκε σχεδόν εξ επαφής θανάσιμα από έναν Κινέζο ονόματι Εν-Χάι δεκανέα του Μαντζουριανού συντάγματος που είχε στρατοπεδεύσει σε κοντινή απόσταση. Ο δράστης συνελήφθη και αργότερα στη δίκη που ακολούθησε δήλωσε ότι ενήργησε υπό τις διαταγές ανώτερου του κυβερνητικού παράγοντα και δεν είχε καμία σχέση με τους Μπόξερς. Τελικά καταδικάστηκε σε θάνατο και εκτελέστηκε δι' αποκεφαλισμού.

Η δολοφονία του Κέττελερ ήταν η αφορμή για τη στρατιωτική επέμβαση ενός κοινού εκστρατευτικού σώματος από διάφορες μεγάλες δυνάμεις στην Κίνα, της λεγομένης Οκταεθνούς Συμμαχίας.

Η σορός του Κέττελερ μεταφέρθηκε στη Γερμανία και ενταφιάστηκε με τιμές στο κεντρικό νεκροταφείο του Μούνστερ. Διάδοχός του ως πρεσβευτής στο Πεκίνο ήταν ο Αλφόνς Μουμ Σβαρτσενστάιν, ο οποίος και υπέγραψε το Πρωτόκολλο Μπόξερς για λογαριασμό της Γερμανίας ενώ το επόμενο έτος ανεγέρθηκε στη θέση της δολοφονίας μνημείο σε μορφή πύλης που φέρει το όνομά του.

## Παραπομπές


## Βιβλιογραφία
* Susanne Kuß, Bernd Martin (επιμ.): "*Das Deutsche Reich und der Boxeraufstand*". (= Το γερμανικό Ράιχ και η Εξέγερση των Μπόξερ). Iudicium-Verlag, Μόναχο 2002, ISBN 3-89129-781-5 (Erfurt σειρά για την ιστορία της Ασίας 2).
* Jean Mabire: "*Blutiger Sommer in Peking; Der Boxeraufstand in Augenzeugenberichten*" (= Αιματηρό Καλοκαίρι στο Πεκίνο? Η Εξέγερση των Μπόξερ από αυτόπτες μάρτυρες). CA Κουκ Verlag Nachf., Βερολίνο-Darmstadt Βιέννη 1978α

## Πηγές
* ΠΑΡΝΕΛ: "Ιστορία του 20ου Αιώνος" Χρυσός Τύπος Αθήναι 1974 τομ. 1ος, σ.33

## Εξωτερικοί σύνδεσμοι
* 

Κατηγορία:Γερμανοί διπλωμάτες
Κατηγορία:Εξέγερση των Μπόξερ
Κατηγορία:Οίκος των Κέττλερ
Σεξουαλική παρενόχληση

**Σεξουαλική παρενόχληση** είναι οποιαδήποτε ανεπιθύμητη λεκτική, μη λεκτική ή σωματική συμπεριφορά σεξουαλικού χαρακτήρα που αποσκοπεί ή έχει ως αποτέλεσμα την προσβολή της αξιοπρέπειας ενός προσώπου ιδίως με τη δημιουργία εκφοβιστικού, εχθρικού, εξευτελιστικού, ταπεινωτικού ή επιθετικού περιβάλλοντος (άρθρο 2, παρ. 1δ του νόμου 3896/2010).

Όσο πιο σαφής και σοβαρή είναι μια παρενοχλητική συμπεριφορά τόσο πιθανότερο είναι να θεωρηθεί και από τα δύο φύλα σεξουαλική παρενόχληση. Οι διαφορές στις αντιλήψεις των δύο φύλων για τη σεξουαλική παρενόχληση μειώνονται καθώς αυξάνει η σοβαρότητα των παρενοχλητικών συμπεριφορών.

## Προσβλητικό ή εχθρικό περιβάλλον
Τα θύματα της σεξουαλικής παρενόχλησης συνήθως:

* Έχουν έλλειψη αυτοπεποίθησης.
* Δεν μπορούν να χειριστούν την κατάσταση.
* Απομονώνονται και είναι αγχωμένα.
* Κατηγορούν τον εαυτό τους.
* Είναι μελαγχολικά, απογοητευμένα και αισθάνονται άρρωστα.
* Δεν μπορούν να αποδώσουν στην εργασία τους.
* Επηρεάζεται η προσωπική τους ζωή.

Όσον αφορά του θύτες:

* Δεν μπορούν να αποδεχτούν το όχι ως απάντηση.
* Τριγυρνούν συνεχώς γύρω από το θύμα με πολλά υπονοούμενα.
* Καταστρατηγούν τον προσωπικό χώρο του θύματος.
* Αποκαλούν το θύμα με τρόπους αναξιοπρεπείς και προσβλητικούς.

## Παραπομπές


## Βιβλιογραφία
* 

## Εξωτερικοί σύνδεσμοι

* Γενική Γραμματεία Ισότητας των Φύλων (ΓΓΙΦ), Σεξουαλική παρενόχληση στους χώρους εργασίας .
* Ελληνική Εταιρία Γυναικών Πανεπιστημιακών (ΕΛ.Ε.ΓΥ.Π.), Σεξουαλική Παρενόχληση στον Πανεπιστημιακό χώρο.
* Μάρτυρες του Ιεχωβά, Πώς να Αντιμετωπίσω τη Σεξουαλική Παρενόχληση;.
* boro.gr, Σεξουαλική παρενόχληση στο γραφείο: Πώς πρέπει να αντιδράσεις.
* isotitafilon, Σεξουαλική Παρενόχληση.

Κατηγορία:Εγκλήματα
Κατηγορία:Δικαιώματα των γυναικών
Κατηγορία:Παρενόχληση
Κατηγορία:Εργασιακός εκφοβισμός
Κατηγορία:Σεξουαλικά εγκλήματα
Κατηγορία:Ανάρμοστη σεξουαλική συμπεριφορά
Προκοπίου

Το ελληνικό επώνυμο **Προκοπίου** μπορεί να αναφέρεται σε κάποιο από τα παρακάτω πρόσωπα:

* Άγγελος Προκοπίου (1909-1967), τεχνοκρίτης, καθηγητής του ΕΜΠ (της Αρχιτεκτονικής Σχολής και ιστορίας της τέχνης)
* Γεώργιος Προκοπίου (1876-1940), ζωγράφος
* Γεώργιος Α. Προκοπίου (γενν. 1945), αρχιτέκτονας και συγγραφέας
* Ελένη Προκοπίου (γενν. 1939), ηθοποιός, χορεύτρια και χορογράφος
NGC 34

Ο **[[Νέος Γενικός Κατάλογος|NGC]] 34** είναι γαλαξίας ο οποίος απέχει 250 εκατομμύρια έτη φωτός και βρίσκεται στον αστερισμό Κήτος. Ο NGC 34 σχηματίστηκε από την σύγκρουση/συγχώνευση δύο προγενέστερων γαλαξιών και είναι περιοχή γέννησης μεγάλου αριθμού άστρων. Υπάρχουν επίσης τεράστιες ποσότητες αερίων, ενώ λόγω της σύγκρουσης έχουν σχηματιστεί παλλιροϊκές ουρές.

Πρώτος παρατήρησε το αντικείμενο ο Αμερικανός αστρονόμος Frank Muller το 1886. Την 21η Νοεμβρίου του ίδιου έτους παρατήρησε ανεξάρτητα τον γαλαξία και ο Λιούις Α. Σουίφτ (Lewis A. Swift), με συνέπεια το ίδιο ουράνιο σώμα να καταγραφεί στον Νέο γενικό αστρονομικό κατάλογο ως NGC&nbsp;34 αλλά και ως **NGC&nbsp;17**.

## Παραπομπές


## Αναφορές

## Εξωτερικοί σύνδεσμοι
* 

0034
Κατηγορία:Σπειροειδείς γαλαξίες
Κατηγορία:Κήτος (αστερισμός)
00781
NGC 935 και IC 1801

thumb|right|250px|Οι γαλαξίες NGC 935 και IC 1801
Οι **NGC 935** και **IC 1801** (γνωστοί και ως Arp 276) είναι δύο γαλαξίες που αλληλεπιδρούν. Βρίσκονται στον αστερισμό Κριό και ο NGC 935 είναι ο βορειότερος του ζεύγους. Απέχουν περίπου 160 εκατομμύρια έτη φωτός από τη Γη. Ο NGC 935 είναι σπειροειδής γαλαξίας με λαμπρό πυρήνα και πολλαπλούς βραχίονες. Ο IC 1801 είναι ραβδωτός σπειροειδής γαλαξίας.

Στον NGC 935 παρατηρήθηκε ο υπερκαινοφανής SN 2006F, ενώ στον IC 1801 ο υπερκαινοφανής SN 1976H.

## Αναφορές

## Εξωτερικοί σύνδεσμοι

0935
1801
Κατηγορία:Κριός (αστερισμός)
Κατηγορία:Αλληλεπιδρώντες γαλαξίες
276
09388
NGC 2158

thumb|230px|Το NGC 2158 (κάτω δεξιά) από το 2MASS project
Το **[[Νέος Γενικός Κατάλογος|NGC]] 2158** είναι ανοικτό σμήνος στον αστερισμό Δίδυμοι. Βρίσκεται ακριβώς νοτιοδυτικά του σμήνους Μεσιέ 35 και εκτιμάται πως έχει ηλικία περίπου δύο δισεκατομμυρίων ετών. Το NGC 2158 δεν σχετίζεται με το Μεσιέ 35 διότι απέχει 9.000 έτη φωτός από αυτό.

## Παραπομπές


## Αναφορές

## Εξωτερικοί σύνδεσμοι
* 

2158
Κατηγορία:Ανοικτά σμήνη
Κατηγορία:Δίδυμοι (αστερισμός)
Quercus calliprinos

Το είδος ***Quercus calliprinos*** είναι δρυς, ημιφυλλοβόλο δέντρο του γένους *Quercus* με περιοχή εξάπλωσης την ανατολική Μεσόγειο.  

## Βιβλιογραφικές αναφορές


Κατηγορία:Δέντρα
Κατηγορία:Δρύες
Βόορε

Το **Βόορε** (εσθονικά: *Voore*) είναι χωριό στην Ενορία (δήμο) Σάαρε, Επαρχία Γιόγκεβα στην Εσθονία. Με πληθυσμό 320 κατοίκους (το 2011) είναι το μεγαλύτερο χωριό του δήμου.

Το Βόορε ήταν η περιοχή της μεσαιωνικής ιπποτικής χωροδεσποτείας Ρόελα. Αναφέρεται για πρώτη φορά τον 16ο αιώνα, όταν ανήκε στους φον Μπράκελ. Μετά από αυτό ανήκε στον φον Ράνγκελ, και από το 1725 μέχρι το 1919 στους φον Λίπχαρτ. Το ιστορικιστικό διώροφο κεντρικό κτίριο χτίστηκε τις δεκαετίες 1850-60. Κάηκε στο Β' Παγκόσμιο Πόλεμο κατά τη διάρκεια της μάχης της Ρόελα στις 31 Ιουλίου 1941. Τα περισσότερα από τα ερείπια κατεδαφίστηκαν στη δεκαετία του 1970, και μόνο ένας πύργος και θεμέλια έχουν διασωθεί. Επίσης, το πάρκο και τα σοκάκια έχουν διασωθεί. Υπάρχει μια σκηνή τραγουδιού μέσα στο πάρκο.

Η ιστορία του Δημοτικού Σχολείου Βόορε χρονολογείται από το 1774. Το 1895 τα κοντινά σχολεία Καλλίβερε και Βασσέβερε συγχωνεύτηκαν και ένα νέο σχολικό κτίριο κτίστηκε στην πλαγιά του λόφου της Λεεντιμάγκι. Από το 1924 έως το 1979 το σχολείο έφερε το όνομα του Λεεντιμάε. Από το 1970, το σχολείο λειτουργεί στο πρώην κτίριο της τοπικής αυτοδιοίκησης.

Το χωριό Βόορε  ιδρύθηκε το 1977 από τη συγχώνευση του οικισμού Ρόελα με τα χωριά Λινναμάε, Μαγκιβάλια, και το βόρειο τμήμα του χωριού Βασσέβερε.

Εκτός από το σχολείο υπάρχει ένας ξενώνας, βιβλιοθήκη και ένα κατάστημα στο Βόορε.

Ο ποταμός Κουλλάβερε περνά μέσα από Βόορε και υπάρχει λίμνη περιορισμένη στο Βόορε.

Ο συγγραφέας, δοκιμιογράφος και θεατρικός σκηνοθέτης Μάτι Ουντ (1944-2005) γεννήθηκε στο χωριό Λινναμάε που είναι τώρα μέρος του χωριού Βόορε. Ο ηθοποιός Λέοναρντ Μερζίν (1934-1990) γεννήθηκε στο κοντινό χωριό Αρουκούλα (τώρα τμήμα της Μάαρντλα).

## Παραπομπές


## Εξωτερικοί σύνδεσμοι
* Ξενώνας Βόορε (Εσθονικά)
* Δημοτικό Σχολείο Βόορε (Εσθονικά)
* Βιβλιοθήκη Βόορε  (Εσθονικά)

Κατηγορία:Διοικητική διαίρεση της Εσθονίας
NGC 4236

thumb|right|2550px|Ο NGC 4236
Ο **[[Νέος Γενικός Κατάλογος|NGC]] 4236** ή **Caldwell 3** είναι ραβδωτός σπειροειδής γαλαξίας στον αστερισμό Δράκοντα. Ανήκει στην Ομάδα γαλαξιών Μ81 και απέχει περίπου 11,7 εκατομμύρια έτη φωτός από τη Γη. Στην ίδια ομάδα περιλαμβάνονται επίσης οι γνωστοί γαλαξίες Μεσιέ 81 και Μεσιέ 82.

## Παραπομπές


## Αναφορές

## Εξωτερικοί σύνδεσμοι
* 

4236
003
Κατηγορία:Ραβδωτοί σπειροειδείς γαλαξίες
Κατηγορία:Δράκων (αστερισμός)
39346
07306
Νεφέλωμα Ίριδα

Το **Νεφέλωμα Ίριδα** (άλλες ονομασίες: **[[Νέος Γενικός Κατάλογος|NGC]] 7023**, **Caldwell 4**) είναι φωτεινό νεφέλωμα ανάκλασης στον αστερισμό Κηφεύς. Στην πραγματικότητα το NGC 7023 είναι το αστρικό σμήνος μέσα στο νεφέλωμα **LBN 487**. Το 487 φωτίζεται από το άστρο SAO 19158 που έχει φαινόμενο μέγεθος +7 ενώ το ίδιο έχει φαινόμενο μέγεθος +6.8. Βρίσκεται κοντά στους μεταβλητούς αστέρες 
τ Κηφέως και β Κηφέως (Αλφίρκ). Απέχει 1.300 έτη φωτός και εκτείνεται για έξι έτη φωτός από άκρο σε άκρο.

## Παραπομπές


## Αναφορές

## Εξωτερικοί σύνδεσμοι

004
7023
Κατηγορία:Κηφεύς
Κατηγορία:Νεφελώματα ανάκλασης
NGC 559

Το **[[Νέος Γενικός Κατάλογος|NGC]] 559** ή **Caldwell 8** είναι ανοικτό σμήνος στον αστερισμό Κασσιόπη με φαινόμενο μέγεθος +9.5. Βρίσκεται κοντά στο ανοικτό σμήνος NGC 637 και τον φωτεινό μεταβλητό αστέρα γ Κασσιόπης.

## Αναφορές

## Εξωτερικοί σύνδεσμοι
* 

008
0559
Κατηγορία:Ανοικτά σμήνη
Κατηγορία:Κασσιόπη (αστερισμός)
NGC 2403

Ο **[[Νέος Γενικός Κατάλογος|NGC]] 2403** ή **Caldwell 7** είναι ενδιάμεσος σπειροειδής γαλαξίας, ο οποίος απέχει περίπου οκτώ εκατομμύρια έτη φωτός και βρίσκεται στον αστερισμό Καμηλοπάρδαλις. Επίσης είναι μέλος της Ομάδας γαλαξιών Μ81. Ομοιάζει με τον Μεσιέ 33, διότι έχει διάμετρο 50.000 ετών φωτός και περιέχει πολυάριθμες περιοχές Η II γενέσεως νέων αστέρων. Ο βόρειος βραχίονάς του τον συνδέει με τον παραπλήσιο NGC 2404. Έχει φαινόμενο μέγεθος +8,9 και κάποιος μπορεί να τον παρατηρήσει με κιάλια 10×50 ή μεγαλύτερα.

Τον ανακάλυψε ο αστρονόμος Ουίλιαμ Χέρσελ το 1788. Ο Άλαν Σάντατζ εντόπισε, χάρη στο Τηλεσκόπιο Χέιλ, ότι υπάρχουν Κηφείδες μεταβλητοί αστέρες, οι πρώτοι που εντοπίστηκαν ποτέ σε γαλαξία της Τοπικής ομάδας. Έχουν παρατηρηθεί δύο υπερκαινοφανείς αστέρες στον NGC 2403: οι SN 1954J και SN 2004dj.

## Παραπομπές


## Αναφορές

## Εξωτερικοί σύνδεσμοι

2403
007
Κατηγορία:Καμηλοπάρδαλις (αστερισμός)
Κατηγορία:Σπειροειδείς γαλαξίες
21396
03918
NGC 70

Ο **[[Νέος Γενικός Κατάλογος|NGC]] 70** (γνωστός και ως **IC 1536** ή **Arp 113**) είναι σπειροειδής γαλαξίας στον αστερισμό Ανδρομέδα. Τον ανακάλυψε ο Γάλλος αστρονόμος Guillaume Bigourdan στις 19 Δεκεμβρίου 1897. Ο γαλαξίας ανήκει σε μια σφικτή ομάδα γαλαξιών, γύρω από τον φακοειδή γαλαξία NGC 68. Απέχει περίπου 300 εκατομμύρια έτη φωτός από τη Γη και έτσι η διάμετρός του υπολογίζεται σε 180.000 έτη φωτός.

## Παραπομπές

## Αναφορές

## Εξωτερικοί σύνδεσμοι
* 

0070
1536
Κατηγορία:Σπειροειδείς γαλαξίες
Κατηγορία:Ανδρομέδα (αστερισμός)
Κατηγορία:Γαλαξίες Arp
01194
00174
+05-01-067
NGC 69

Ο **[[Νέος Γενικός Κατάλογος|NGC]] 69** είναι φακοειδής γαλαξίας στον αστερισμό Ανδρομέδα ο οποίος ανήκει στην Ομάδα γαλαξιών NGC 68. Το ανακάλυψε ο R. J. Mitchell το 1855.

## Παραπομπές


## Αναφορές

## Εξωτερικοί σύνδεσμοι
* 

0069
Κατηγορία:Φακοειδείς γαλαξίες
Κατηγορία:Ανδρομέδα (αστερισμός)
01191
NGC 68

thumb|240px|Η ομάδα γαλαξίων του NGC 68
Ο **[[Νέος Γενικός Κατάλογος|NGC]] 68** είναι φακοειδής γαλαξίας, ο κεντρικός της Ομάδας γαλαξιών NGC 68. Βρίσκεται στον αστερισμό Ανδρομέδα. Πρώτος το παρατήρησε ο αστρονόμος Ουίλιαμ Χέρσελ (Frederick William Herschel) την 11η Σεπτεμβρίου 1784, όμως κατέγραψε ολόκληρη την ομάδα ως ένα και μοναδικό αντικείμενο. Όταν μελέτησε τους γαλαξίες ο Γιόχαν Ντράιερ για να συμπληρώσει τον Νέο γενικό αστρονομικό κατάλογο, εντόπισε στην περιοχή που ανέφερε ο Χέρσελ τρεις γαλαξίες, τους οποίους και κατέγραψε ως NGC 68, NGC 70 και NGC 71.

## Παραπομπές


## Αναφορές

## Εξωτερικοί σύνδεσμοι
* 

0068
Κατηγορία:Φακοειδείς γαλαξίες
Κατηγορία:Ανδρομέδα (αστερισμός)
01187
00170
Ομάδα γαλαξιών NGC 68

Η **[[Ομάδα γαλαξιών]] NGC 68** βρίσκεται στον αστερισμό Ανδρομέδα και αποτελείται από τουλάχιστον σαράντα γαλαξίες, με κεντρικό τον NGC 68. Πρώτος παρατήρησε τον σχηματισμό το 1784 ο Ουίλιαμ Χέρσελ (Frederick William Herschel), ο οποίος κατέγραψε την ομάδα σαν ένα και μοναδικό ουράνιο αντικείμενο. Αργότερα ο Γιόχαν Ντράιερ εντόπισε, ενώ συνέτασσε το Νέο γενικό αστρονομικό κατάλογο, τρεις γαλαξίες και τους κατέγραψε ως NGC 68, NGC 70 και NGC 71.

## Κατάλογος γαλαξιών

## Παραπομπές


Κατηγορία:Ανδρομέδα (αστερισμός)
NGC 68
Πολιτική των Ώλαντ

Το πολίτευμα των Νήσων Ώλαντ είναι Κοινοβουλευτική δημοκρατία με καθεστώς αυτονομίας από τη Φινλανδία. Ισχύει ο Πολυκομματισμός. Ο ηγέτης της κυβέρνησης ονομάζεται Λάντρωντ. Η Φινλανδία εκπροσωπείται μέσω του κυβερνήτη. Σημερινή πρωθυπουργός είναι η Βερόνικα Θόρνροος από τις 25 Νοεμβρίου 2019 και κυβερνήτρια η Μαρίνε Χολμ-Γιόχανσον από την 1 Απριλίου 2023. Κάθε πράξη της κυβέρνησης εξαρτάται από το κοινοβούλιο που απαρτίζεται από 30 μέλη. Επίσης τα νησιά είναι αποστρατιωτικοποιημένα, και για αυτό ο ανδρικός πληθυσμός απαλλάσσεται από τη στρατολογία. Τα Ώλαντ έχουν τη δική τους εθνική σημαία, εκδίδουν δικά τους γραμματόσημα από το 1984 και είναι επίσης μέλη του Σκανδιναβικού Συμβουλίου. Ακόμα, τα Ώλαντ κατέχουν και μια έδρα στο Φινλανδέζικο κοινοβούλιο.

## Εκλογές

Τα Ώλαντ εκλέγουν ένα νομοθετικό σώμα σε περιφερειακό επίπεδο. Η Δίαιτα (*[[Δίαιτα (Ώλαντ)|Lagtinget]]*) απαρτίζεται από 30 μέλη, τα οποία εκλέγονται για θητεία 4 ετών με αναλογική εκπροσώπηση.
Οι Νήσοι Ώλαντ έχουν ένα πολυκομματικό σύστημα, με πολυάριθμα κόμματα στα οποία κανένα κόμμα συνήθως δεν έχει την ευκαιρία να αποκτήσει την εξουσία μόνο του, και τα κόμματα πρέπει να συνεργάζονται μεταξύ τους για να σχηματίσουν κυβερνήσεις συνασπισμού.

## Παραπομπές


Κατηγορία:Ώλαντ
Γιόχαν Ντράιερ

Ο **Γιόχαν Ντράιερ** (, 13 Φεβρουαρίου 1852 - 14 Σεπτεμβρίου 1926) ήταν Δανός - Ιρλανδός αστρονόμος.

## Βίος
Γεννήθηκε στην Κοπεγχάγη. Ήταν υιός του αντιστρατήγου Γιόχαν Κρίστοφερ Ντράιερ, ο οποίος διετέλεσε υπουργός Ναυτικών και Πολέμου της χώρας του. Έδειξε ιδιαίτερο ενδιαφέρον για την αστρονομία σε ηλικία δεκατεσσάρων ετών και επισκέπτονταν τακτικά τον Hans Schjellerup στο αστεροσκοπείο της Κοπεγχάγης. Μορφώθηκε σε αυτή την πόλη και το 1874, σε ηλικία 22 ετών, πήγε στο Πάρσονσταουν (Parsonstown) στην Ιρλανδία. Εκεί εργάστηκε ως βοηθός του Λόρενς Πάρσονς (Lawrence Parsons). 

Στα 1878 πήγε στο Παρατηρητήριο Dunsink για να εργαστεί με τον Robert Stawell Ball. Το 1882 μετακόμισε ξανά, αυτή τη φορά για το Παρατηρητήριο Armagh, όπου διετέλεσε Διευθυντής μέχρι τη συνταξιοδότησή του το 1916. Το 1885 έγινε Βρετανός πολίτης. Στα 1916 μετακόμισε μαζί με τη σύζυγό του Kate στην Οξφόρδη όπου και συνέταξε σε δεκαπέντε τόμους τα έργα και τα γραπτά του Τύχο Μπράχε (Tycho Brahe). Μάλιστα ο τελευταίος τόμος δημοσιεύτηκε μετά τον θάνατο του Ντράιερ. Την ίδια χρονιά τιμήθηκε με το Χρυσό Μετάλλιο της Βασιλικής Αστρονομικής Εταιρείας, της οποίας μάλιστα διετέλεσε και πρόεδρος την περίοδο 1923-25. Απεβίωσε στις 14 Σεπτεμβρίου 1926 στην Οξφόρδη.

## Επιστημονικό έργο
Το σπουδαιότερο ίσως έργο του Ντράιερ είναι ο περίφημος Νέος γενικός αστρονομικός κατάλογος (*New General Catalogue of Nebulae and Clusters of Stars*) τον οποίο συνέταξε με βάση τον Κατάλογο των Νεφελωμάτων και των Αστρικών Σμηνών του Ουίλιαμ Χέρσελ (Frederick William Herschel). Ο κατάλογος του Ντράιερ καθώς και οι δύο συμπληρωματικοί *Ευρετηριακοί Κατάλογοι* (*Index Catalogues*) παραμένουν σε χρήση μέχρι σήμερα.

Ο Ντράιερ ασχολήθηκε επίσης με την ιστορία της αστρονομίας. Το 1890 δημοσίευσε βιογραφία του σπουδαίου αστρονόμου Τύχο Μπράχε. Σημαντικό είναι επίσης το βιβλίο του *Ιστορία των Πλανητικών Συστημάτων από τον Θαλή ως τον Κέπλερ* (*History of the Planetary Systems from Thales to Kepler*, 1905). Επίσης συνέγραψε, σε συνεργασία με τον Herbert Hall Turner, την πρώτη επίσημη ιστορία της Βασιλικής Αστρονομικής Εταιρείας με τίτλο *Ιστορία της Βασιλικής Αστρονομικής Εταιρείας 1820-1920* (*History of the Royal Astronomical Society 1820–1920*).

## Ονομάσθηκαν προς τιμήν του
* Ο σεληνιακός κρατήρας Ντράιερ ονομάστηκε προς τιμήν του μεγάλου αστρονόμου.

## Σημειώσεις


## Παραπομπές


## Βιβλιογραφία
* Alexander, A. F. O'D., "Dreyer, Johann Louis Emil," *Dictionary of Scientific Biography* 4:185-186.
* J. L. E. Dreyer, *A History of Astronomy from Thales to Kepler*, 2nd edition, Dover Publications, 1953. (σύνδεσμος)

## Εξωτερικοί σύνδεσμοι

* Βιογραφικό σημείωμα 

Κατηγορία:Ιρλανδοί αστρονόμοι
Κατηγορία:Δανοί αστρονόμοι
Κατηγορία:Αστρονόμοι του 19ου αιώνα
Κατηγορία:Αστρονόμοι του 20ού αιώνα
Βελγικό Πρωτάθλημα Καλαθοσφαίρισης 2014–15

Το **Βελγικό Πρωτάθλημα Καλαθοσφαίρισης 2014–15**, για λόγους χορηγίας **Scooore League**, ήταν η 88η περίοδος του Βελγικού Πρωταθλήματος Καλαθοσφαίρισης, του υψηλότερου επαγγελματικού πρωταθλήματος καλαθοσφαίρισης στο Βέλγιο.

Η κανονική περίοδος ξεκίνησε στις 3 Οκτωβρίου του 2014 και τελείωσε στις 2 Μαΐου του 2015. Επειδή προστέθηκε μια νέα ομάδα, η Λίμπουργκ Γιουνάιτεντ, θεσπίστηκε μια νέα μορφή του πρωταθλήματος.  Η κανονική περίοδος τώρα περιλαμβάνει δύο γύρους: στον πρώτο γύρο όλες οι ομάδες έπαιξαν 2 αγώνες η μία εναντίον της άλλης (ένα εντός και ένα εκτός). Μετά από 20 παιχνίδια το πρωτάθλημα χωρίστηκε σε δύο ομίλους: ο πρώτος όμιλος περιλάμβανε τις ομάδες των θέσεων 1-6 και ο δεύτερος τις θέσεις 7-11. Τα αποτελέσματα του πρώτου γύρου περιλήφθησαν στην τελική κατάταξη. Οι 8 καλύτερες ομάδες προκρίθηκαν στη φάση των play-off. Η Τελενέτ Οστάνδη ήταν η κορυφαία στην κατάταξη στην κανονική περίοδο, ενώ καμία ομάδα δεν υποβιβάστηκε.

Τα play-offs ξεκίνησαν στις 6 Μαΐου του 2015 και ολοκληρώθηκαν στις 3 Ιουνίου του 2015, η Τελενέτ Οστάνδη κέρδισε τον τίτλο με τη νίκη της στους Τελικούς 3-1 επί της Μπέλφιους Μονς-Αϊνό.

## Κανονική Περίοδος

## Playoffs

## Παραπομπές


## Εξωτερικοί σύνδεσμοι
* Βελγικό Πρωτάθλημα Καλαθοσφαίρισης στο scoooreleague.be

Κατηγορία:Καλαθοσφαίριση στο Βέλγιο
Κατηγορία:Καλαθοσφαίριση το 2014
Κατηγορία:Καλαθοσφαίριση το 2015
Ρωμανός Δαλασσηνός

Ο **Ρωμανός Δαλασσηνός** ήταν βυζαντινός αξιωματούχος μέλος της αριστοκρατικής οικογένειας των Δαλασσηνών.

Ήταν γιος του Δαμιανού Δαλασσηνού (σκοτώθηκε το 998), ο πρώτος που πιστοποιείται μέλος της οικογένειας Δαλασσηνού. Είχε δύο μεγαλύτερα αδέλφια, τον Κωνσταντίνο Δαλασσηνό και τον Θεοφύλακτο Δαλασσηνό.

Λίγα είναι γνωστά για τη ζωή του, μια σύντομη αναφορά στην ιστορία του Ιωάννη Σκυλίτζη, μερικές σφραγίδες και μια επιγραφή σε μια πύλη της Θεοδοσιουπόλεως. Από αυτές τις πηγές είναι γνωστό ότι ήταν πρωτοσπαθαρίος και κατεπάνω (ανώτερος στρατιωτικός διοικητής) της μεγάλης στρατιωτικής επαρχίας της Ιβηρίας. Ο Νικολάος Αντονζ εκτιμά την διάρκεια της θητείας του στο αξίωμα αυτό περίπου το 1023-1026, ενώ ο Βέρνετ Σέιμπ το τοποθέτησε στο 1031 με 1034.

Το 1039, μαζί με την υπόλοιπη οικογένεια, εξορίστηκε από τον αυτοκράτορα Μιχαήλ Δ΄.

## Παραπομπές


## Πηγές
* 
* 

Κατηγορία:Βυζαντινοί διοικητές Θεμάτων
Ρωμανος
Κατηγορία:Κατεπάνω
Κατηγορία:Βυζαντινοί του 11ου αιώνα
Κατηγορία:Πρωτοσπαθάριοι
Σμήνος Κοσμηματοθήκη

Το **σμήνος Κοσμηματοθήκη** (γνωστό και ως *Σμήνος Κάππα Σταυρού* και *NGC 4755*) είναι ανοικτό σμήνος στον αστερισμό Νότιος Σταυρός. Το σμήνος πήρε το όνομά του από τον Τζον Χέρσελ, ο οποίος παρομοίασε τα άστρα του με πολύχρωμα πετράδια. Το σμήνος είναι ορατό με γυμνό οφθαλμό (έχει συνολικό φαινόμενο μέγεθος +4,2) περίπου μία μοίρα νότια του β Νοτίου Σταυρού και πολύ κοντά στο σκοτεινό νεφέλωμα Σάκος Ανθράκων, και μάλιστα διαθέτει τον χαρακτηρισμό κατά Μπάγιερ κ Νοτίου Σταυρού. Απέχει περίπου 6.400 έτη φωτός από τη Γη.

Το σμήνος αποτελείται από περίπου 100 άστρα και η ηλικία του υπολογίζεται σε μόλις 7 εκατομμύρια. Τα λαμπρότερα επιβεβαιωμένα μέλη του σμήνους είναι γαλάζιοι γίγαντες. Ο λαμπρότερος έχει φαινόμενο μέγεθος +5,75 και φασματικό τύπο Β9. Ανάμεσα στα άστρα ξεχωρίζει λόγω του διαφορετικού του χρώματος ένας ερυθρός γίγαντας, με φαινόμενο μέγεθος 7,58. Πιθανώς να είναι μέλος του σμήνους και ένας λευκός υπεργίγαντας με μέγεθος 5,7, οπότε και θα ήταν το λαμπρότερο του σμήνους.

Το σμήνος το ανακάλυψε ο Νικολά Λουί ντε Λακάιγ τις 25 Μαρτίου 1752.

## Παραπομπές


## Αναφορές

## Εξωτερικοί σύνδεσμοι
* 
* SEDS: NGC 4755

κατηγορία:Ανοικτά σμήνη
κατηγορία:Σταυρός του Νότου
4755
094
Βασάκιος Παχλαβουνί

Ο **Βασάκιος Παχλαβουνί**, ήταν βυζαντινός αξιωματούχος, αρμενικής καταγωγής, στρατηγός, και Δουξ Αντιόχειας το 1077 ή 1078 για λίγο διάστημα. 

Ο Βασάκιος ήταν γιος του Γρηγορίου Αρσακίδη κι αδελφός του Γρηγορίου Β΄, ήταν από πολύ σημαντική και παλιά αριστοκρατική οικογένεια της Αρμενίας. Η θητεία του ήταν πολύ μικρή, δολοφονήθηκε από δύο βυζαντινούς στρατιώτες στην αγορά της πόλης, τον πλησίασαν με τέχνασμα για να του δώσουν κάποια επιστολή. Έπειτα από αυτό ο στρατός κλείστηκε στην ακρόπολη της Αντιόχειας ώσπου έπειτα άνοιξαν τις πύλες στον Φιλάρετο Βραχάμιο τον νέο δούκα.

Ο Βραχάμιος αναφέρεται ότι συνέλαβε του υπαίτιους για την δολοφονία του Βασάκιου όπου τους εκτέλεσε σε κάποιο χωριό της περιοχής. Πιθανότερη φαίνεται η εκδοχή να είχαν ανάμιξη στην δολοφονία του ο Φιλάρετος Βραχάμιος και ο Νικηφόρος Βοτανειάτης.

## Παραπομπές


## Πηγές
* 

Κατηγορία:Βυζαντινοί διοικητές της Αντιόχειας
Κατηγορία:Βυζαντινοί δούκες
Κατηγορία:Βυζαντινοί αρμενικής καταγωγής
Κατηγορία:Βυζαντινοί του 11ου αιώνα
Περιοχή Πανγκάνι

Η **Περιοχή Πανγκάνι** (Αγγλικά: *Pangani District*, Σουαχίλι: *Wilaya ya Pangani*), είναι μία από τις οκτώ Περιοχές - Επαρχίες στην Περιφέρεια Τάνγκα *(Tanga Region)* της Τανζανίας.  Στα βόρεια συνορεύει με την Περιοχή Μουχέζα *(Muheza District)* Περιφέρεια, στα ανατολικά με τον Ινδικό Ωκεανό, στα νότια με την Περιφέρεια Πουάνι *(Pwani Region)* και Δυτικά με την Περιοχή Χαντένι *(Handeni District)*.

Η διοικητική πρωτεύουσα της Περιοχής είναι το Πανγκάνι *(Pangani)*.

Σύμφωνα με την Εθνική Απογραφή του 2002 στην Τανζανία, ο πληθυσμός στην **Επαρχία Πανγκάνι** ήταν 44.107 άτομα https://web.archive.org/web/20090610045845/http://www.tanzania.go.tz/census/census/districts/pangani.htm και το 2012 αυξήθηκε στα 54.025 άτομα.

## Τμήματα
Η Επαρχία Πανγκάνι, διοικητικά διαιρείται σε 13 τμήματα:

## Εικόνες (1906-1918)

Αρχείο:Bundesarchiv Bild 105-DOA0450, Deutsch-Ostafrika, Pangani, Breite Straße.jpg|Κεντρικός δρόμος στο Πανγκάνι.
Αρχείο:Bundesarchiv Bild 105-DOA0617, Deutsch-Ostafrika, Pangani, Hotel.jpg|Το Ξενοδοχείο Πανγκάνι.
Αρχείο:Bundesarchiv Bild 105-DOA0626, Deutsch-Ostafrika, Pangani, Dundastraße.jpg|Η οδός *Dundastraße*.
Αρχείο:Bundesarchiv Bild 105-DOA0616, Deutsch-Ostafrika, Pangani, Schule.jpg|Το Σχολείο στο Πανγκάνι.

## Εικόνες (2006+)

Αρχείο:Pangani Town.jpg|Η πόλη Πανγκάνι.
Αρχείο:Pangani River2.jpg|Οι εκβολές του ποταμού Πανγκάνι.
Αρχείο:Pangani River1.jpg|Το στόμιο του ποταμού Πανγκάνι. 


## Δείτε επίσης
* Διοικητικές υποδιαιρέσεις της Τανζανίας
* Περιφέρεια Τάνγκα
* Τάνγκα

## Σημειώσεις


## Πηγές
*  Pangani District Homepage for the 2002 Tanzania National Census

Κατηγορία:Επαρχίες της Περιφέρειας Τάνγκα
Κατηγορία:Επαρχίες της Τανζανίας
Homo naledi

Ο **Χόμο ναλέντι** (*Homo naledi*) είναι εκλιπόν είδος ανθρώπου. Η ανακάλυψή του ανακοινώθηκε το 2015. Τα οστά του ανακαλύφθηκαν σε σπηλιά στη Νότια Αφρική. Είχε ύψος περίπου 1,50 μ και ζύγιζε 40 ως 55 κιλά. Ο όγκος του εγκεφάλου είναι περίπου ίδιος με αυτόν του αυστραλοπιθήκου, ενώ άλλα χαρακτηριστικά του είναι παρόμοια με αυτά των πρώτων ανθρώπων.

Η χρονολόγηση των απολιθωμάτων δείχνει ότι ζούσε πριν από από 236.000 έως 335.000 χρόνια, πιθανώς παράλληλα με τον «έμφρονα» άνθρωπο (*Homo sapiens*). Τα αρχαιότερα απολιθώματα του τελευταίου στην Αφρική έχουν ηλικία περίπου 200.000 ετών

## Παραπομπές


## Εξωτερικοί σύνδεσμοι
* 
* 

Κατηγορία:Ανθρωπίδες
Κατηγορία:Προϊστορικά πρωτεύοντα
Λέων Μελισσηνός (δουξ)

Ο **Λέων Μελισσηνός** ήταν Βυζαντινός αξιωματούχος, και δουξ της Αντιόχειας την περίοδο 985-986.

Καταγόταν από την αριστοκρατική Οικογένεια Μελισσηνών, αδελφός του ήταν ο Θεόγνωστος. Ήταν στρατηγός επί Βασιλείου Β΄ και πήρε μέρος στους πολέμους του αυτοκράτορα με τους Βούλγαρους. Τα δύο αδέλφια, Λέων και Θεόγνωστος, υποστήριξαν την εξέγερση του Βάρδα Φωκά του Νεότερου στις αρχές της βασιλείας του Βασιλείου. Μετά την καταστολή της εξέγερσης πιάστηκε αιχμάλωτος από τα αυτοκρατορικά στρατεύματα και οδηγήθηκε στην Κωνσταντινούπολη όπου ο Βασίλειος Β΄τον απάλλαξε από την πομπή θριάμβου στους δρόμους της πόλης όταν δήλωσε πίστη σε αυτόν.

## Παραπομπές


Κατηγορία:Βυζαντινοί στρατηγοί
Κατηγορία:Βυζαντινοί διοικητές της Αντιόχειας
Λεων
Κατηγορία:Βυζαντινοί δούκες
Θάρρος (αρχαία πόλη)

Η αρχαία πόλη του **Θάρρους** βρίσκεται στις δυτικές ακτές της Σαρδηνίας και ειδικότερα στο ακρωτήρι του Σαν Μάρκο, στον Κόλπο του Οριστάνο, κοντά στο χωριό San Giovanni di Sinis, στην επαρχία του Οριστάνο. 

Σύμφωνα με τις ανασκαφές που έχουν γίνει στην περιοχή, η πόλη του Θάρρους φαίνεται πώς ιδρύθηκε από τους Φοίνικες κατά τον 8ο αιώνα π.Χ. Όμως στην πόλη βρέθηκε και ένας βυθισμένος μώλος και επειδή στην περιοχή η στάθμη της θάλασσας φέρεται πώς ανέβηκε γύρω στο 1200 π.Χ. πιθανόν η περιοχή να κατοικήθηκε και νωρίτερα. Επίσης στην κορυφή του λόφου Su Muru Mannu, που βρίσκεται κοντά στον αρχαιολογικό χώρο, έχουν βρεθεί τα ερείπια ενός νουραγικού χωριού και ένα tophet, δηλαδή ένας ανοιχτός ιερός χώρος, που απαντάται συχνά στις εγκαταστάσεις των Φοινίκων στη δυτική Μεσόγειο. Αναφορά στο Θάρρος κάνει ο Πτολεμαίος καθώς και το Antonine Itinerary.

Μετά τους Φοίνικες το Θάρρος κατοικήθηκε από τους Καρχηδόνιους και στη συνέχεια από τους Ρωμαίους. Από τον 9ο αιώνα μ.Χ. και μέχρι το 1070 (όταν ο Orzocorre I υπό την πίεση των Σαρακηνών εισβολέων εγκαταστάθηκε στο Οριστάνο) ήταν η πρωτεύουσα του Guidicato of Arborea. Τη χρονιά εκείνη ή λίγο αργότερα το Θάρρος εγκαταλείφθηκε.

Σήμερα στον αρχαιολογικό χώρο του Θάρρους οι επισκέπτες μπορούν να δουν τα θεμέλια του ναού, τα λουτρά, το tophet καθώς και  τα θεμέλια σπιτιών και μαγαζιών, κυρίως από τη Ρωμαϊκή εποχή και τα πρώτα χριστιανικά χρόνια. Τα περισσότερα από τα τεχνουργήματα που βρέθηκαν στη διάρκεια των ανασκαφών στο Θάρρος, εκτίθενται στο Αρχαιολογικό Μουσείο στο Κάλιαρι, στο Αρχαιολογικό Μουσείο του Κάμπρας (Cabras) αλλά και στο Βρετανικό Μουσείο στο Λονδίνο. 

## Φωτογραφίες από τον αρχαιολογικό χώρο του Θάρρους στη Σαρδηνία

File:colonne a tharros.jpg
File:Tharros - Sardinia - Italy - 02.jpg
File:Tharros - Sardinia - Italy - 11.jpg
File:Tharros - Sardinia - Italy - 21.jpg


## Παραπομπές


## Βιβλιογραφία
*Zucca, r. (1984) Tharros. Giovanni Corrias editore.
*Bartoloni, p. (2009) Archeologia fenicio-punica in Sardegna. Introduzione allo studio. Cagliari: CUEC Editrice.
*Acquaro, E.; C. Finzi (1986). Tharros. Sassari.
*Osborne R. and B. Cunliffe, ed. (2005). Mediterranean Urbanization 800-600 BC. New York.

## Εξωτερικοί σύνδεσμοι

*https://web.archive.org/web/20150924094958/http://www.sardegnacultura.it/documenti/7_4_20060402093808.pdf
*https://web.archive.org/web/20150709094717/http://www.sardinien.com/rundreisen/oristanese_sinishalbinsel/tharros.cfm

Κατηγορία:Αρχαίες πόλεις της Ιταλίας
Νικήτας της Μίσθειας

Ο **Νικήτας** ήταν βυζαντινός αξιωματούχος, καταγόμενος από την Μίσθεια (σημερινή τουρκική Fasıllar_Konya'da), και δούξ της Αντιόχειας την περίοδο 1030-1032. Από σφραγίδες που έχουν βρεθεί αναφέρεται με τους τίτλους του πατρικίου, του κατεπάνω και του ρέκτωρα.

Κατά την θητεία του στην Αντιόχεια και το 1030 κατέκτησε μερικά οχυρά από τους Άραβες στα βυζαντινά σύνορα με σκοπό την καλύτερη ασφάλεια της Αντιόχειας. Αντιμετώπισε τον Καμπάλ Ραουαντίφ άραβα που κατείχε μια ορεινή περιοχή κοντά στην Αντιόχεια αλλά υποτελής της Βυζαντινής αυτοκρατορίας και ο οποίος είχε εξεγερθεί. Αργότερα εισέβαλε στα εδάφη των Φατιμιδών και τα λεηλάτησε, το 1031 συνέχισε τις στρατιωτικές επιχειρήσεις κατά αραβικών φυλών που ζούσαν στα βυζαντινά εδάφη και υποστήριζαν τον Καμπάλ Ραουαντίφ κατακτώντας μερικά οχυρά.

## Παραπομπές


## Πηγές
* 

Κατηγορία:Βυζαντινοί διοικητές της Αντιόχειας
Κατηγορία:Βυζαντινοί δούκες
Κατηγορία:Κατεπάνω
Κατηγορία:Βυζαντινοί Πατρίκιοι
Κατηγορία:Βυζαντινοί του 11ου αιώνα
Χατζηανέστης

Το ελληνικό επώνυμο **Χατζηανέστης** μπορεί να αναφέρεται σε κάποιο από τα παρακάτω πρόσωπα:

* Γεώργιος Χατζηανέστης ή Χατζανέστης (1863-1922), αντιστράτηγος, εκτελέσθηκε ως υπαίτιος της Μικρασιατικής Καταστροφής
* Ερρίκος Χατζηανέστης (γενν. 1916), εκπαιδευτικός και συγγραφέας
NGC 6397

[thumb|250px|Ο πυρήνας του NGC 6397 από το [διαστημικό τηλεσκόπιο Χαμπλ.]]
Το **[[Νέος Γενικός Κατάλογος|NGC]] 6397** είναι σφαιρωτό σμήνος στον αστερισμό Βωμός. Το σμήνος απέχει από τη Γη περίπου 7.800 έτη φωτός, γεγονός που το καθιστά, μαζί με το Μεσιέ 4, ως ένα από τα εγγύτερα στη Γη σφαιρωτά σμήνη. Αποτελείται από περίπου 400.000 άστρα και με φαινόμενο μέγεθος 5,3 και φαινόμενο διάμετρο όμοια με αυτή της Πανσελήνου, είναι ορατό δια γυμνού οφθαλμού σε καλές συνθήκες παρατηρήσης.Η ηλικία του υπολογίζεται γύρω στα 13.4 δισεκατομμύρια χρόνια.

Το NGC 6397 είναι ένα από τα 20 περίπου σφαιρωτά σμήνη του Γαλαξία που έχουν υποστεί κατάρρευση πυρήνα, δηλαδή ο πυρήνας τους είναι μια πολύ πυκνή ομάδα αστέρων. 

Το ανακάλυψε ο Νικολά Λουί ντε Λακάιγ το 1751-2.

## Παραπομπές


## Αναφορές

## Εξωτερικοί σύνδεσμοι

* SEDS: NGC 6397

κατηγορία:Σφαιρωτά σμήνη
κατηγορία:Βωμός (αστερισμός)
6397
κατηγορία:Αντικείμενα Caldwell
Βενέρα 3

Το ***Βενέρα 3*** (*Венера-3*, «Αφροδίτη 3») ήταν σοβιετικό μη επανδρωμένο διαστημόπλοιο που εκτοξεύθηκε το 1965 για τη μελέτη της Αφροδίτης στα πλαίσια του Προγράμματος ''Βενέρα''. Υπήρξε το πρώτο τεχνητό αντικείμενο στην ιστορία της ανθρωπότητας που άγγιξε την επιφάνεια ενός άλλου πλανήτη.

## Αποστολή
Η εκτόξευση της αποστολής έγινε στις 16 Νοεμβρίου 1965, στις 06:19 ώρα Ελλάδας, από το Κοσμοδρόμιο του Μπαϊκονούρ, στο Καζακστάν. Ο στόχος ήταν, για πρώτη φορά, η προσεδάφιση στην επιφάνεια της Αφροδίτης. Το τμήμα εισόδου στην ατμόσφαιρα του πλανήτη περιείχε σύστημα ραδιοεπικοινωνιών, επιστημονικά όργανα, πηγές ηλεκτρικής ενέργειας, και μετάλλια με το έμβλημα της ΕΣΣΔ.

Την 1η Μαρτίου του 1966, το σοβιετικό διαστημόπλοιο έγινε το πρώτο κατασκεύασμα του ανθρώπου που επισκέφθηκε έναν άλλο πλανήτη του ηλιακού συστήματος. Το Βενέρα 3 έφτασε στην Αφροδίτη έπειτα από ένα περιπετειώδες ταξίδι τρεισήμισι μηνών, κατά τη διάρκεια του οποίου η πορεία του χρειάστηκε να επιδιορθωθεί μόνο μία φορά από τους Σοβιετικούς ειδικούς, ώστε να φτάσει συνεπές στο ραντεβού του. Το σοβιετικό διαστημόπλοιο είχε βάρος ενός τόνου και διατηρούσε διαρκή ραδιοφωνική επικοινωνία με τη Γη ως τη στιγμή που εισήλθε στην ατμόσφαιρα της Αφροδίτης, στην τελική φάση της αποστολής του. 

Το διαστημόπλοιο συνετρίβη, κατά την προσεδάφισή του στην επιφάνεια της Αφροδίτης, πρόλαβε όμως να στείλει στη Γη τις πρώτες κοντινές φωτογραφίες του πλανήτη και να αφήσει στην επιφάνειά του την κόκκινη σημαία της ΕΣΣΔ και μία μεταλλική πλακέτα με το σφυροδρέπανο. Το Βενέρα 3 ήταν το πρώτο τεχνητό αντικείμενο στην ιστορία της ανθρωπότητας που προσέκρουσε στην επιφάνεια ενός άλλου πλανήτη. Το πρώτο τέτοιο αντικείμενο που αποδεδειγμένα προσεδαφίσθηκε'ομαλά στην επιφάνεια άλλου πλανήτη ήταν το *[[Βενέρα 7]]* τον Δεκέμβριο του 1970 (το *[[Βενέρα 4]]* το 1967 είχε επίσης μειωμένη ταχύτητα με χρήση αλεξιπτώτων, αλλά για να καταγράψει ατμοσφαιρικά δεδομένα και είναι άγνωστη η ταχύτητα προσκρούσεως).

## Δείτε επίσης
* Πρόγραμμα Βενέρα
* Διαστημικές αποστολές το 1965

## Παραπομπές


03
Κατηγορία:Διαστημικές αποστολές το 1965
Χατζηαποστόλου

Το ελληνικό επώνυμο **Χατζηαποστόλου** μπορεί να αναφέρεται σε κάποιο από τα παρακάτω πρόσωπα:

* Αντώνιος Χατζηαποστόλου (1883-1953), δημοσιογράφος και θεατρικός συγγραφέας
* Λεόντιος Χατζηαποστόλου (1894-1980), δικηγόρος και πολιτικός
* Νίκος Χατζηαποστόλου (γενν. 1916), συνθέτης οπερετών, αρχιμουσικός και βαθύφωνος
Θανάσης Ντίνας

Το λήμμα **Θανάσης Ντίνας** μπορεί να αναφέρεται σε κάποιο από τα παρακάτω πρόσωπα:

* Θανάσης Ντίνας (ποδοσφαιριστής), γεννημένος στις 12 Νοεμβρίου 1989.
* Θανάσης Ντίνας (πετοσφαιριστής), γεννημένος στις 19 Νοεμβρίου 1981.
NGC 71

Ο **[[Νέος Γενικός Κατάλογος|NGC]] 71** είναι φακοειδής γαλαξίας στον αστερισμό Ανδρομέδα ο οποίος ανήκει στην Ομάδα γαλαξιών NGC 68, περίπου 320 εκατομμύρια έτη φωτός μακριά. Τον ανακάλυψε ο R. J. Mitchell το 1855 και τον παρατήρησε ξανά ο Χάινριχ ντ' Αρέ (Heinrich d'Arrest) στα 1855. Έχει διάμετρο 110-130 χιλιάδων ετών φωτός, είναι δηλαδή λίγο μεγαλύτερος από τον Γαλαξία μας. Πρόκειται για τον δεύτερο μεγαλύτερο γαλαξία της ομάδας NGC 68, μετά τον σπειροειδή NGC 70.

## Παραπομπές


## Αναφορές

## Εξωτερικοί σύνδεσμοι
* 

0071
Κατηγορία:Ανδρομέδα (αστερισμός)
Κατηγορία:Φακοειδείς γαλαξίες
01197
00173
Κοπή

thumb|280px|Γειτονιά στην Κοπή

Η **Κοπή** είναι μια μικρή συνοικία του Πειραιά στα όρια των δήμων Πειραιά και Κερατσινίου - Δραπετσώνας μεταξύ των δρόμων Καλοκαιρινού - Αναπαύσεως - Ψαρών και Αγχιάλου, πήρε το όνομα της από το μεγάλο ομώνυμο στρατιωτικό εργοστάσιο 40 στρεμμάτων που βρίσκεται στο ΝΔ σημείο της περιοχής.

## Θέση


Βορειοδυτικά: Κερατσίνι
Βόρεια: Ταμπούρια
Βορειοανατολικά: Ταμπούρια


Δυτικά: Κερατσίνι

**Κοπή**
Ανατολικά: Παπαστράτος
 Νοτιοδυτικά: Δραπετσώνα
Νότια: Βούρλα
Νοτιοανατολικά: Παπαστράτος


Συνορεύει στα νότια με την Δραπετσώνα στην περιοχή της Πειραϊκής συνοικίας Βούρλα με όριο την Οδό Αναπαύσεως, στα δυτικά με το Κερατσίνι με όριο την Οδό Καλοκαιρινού, στα ανατολικά με την συνοικία του Πειραιά Παπαστράτος με όριο την Οδό Ψαρών και στα βόρεια με την συνοικία του Πειραιά Ταμπούρια με όριο την Οδό Αγχιάλου.

## Το στρατιωτικό εργοστάσιο της ΚΟΠΗ

thumb|280px|Γειτονιά στην Κοπή
thumb|280px|Το 7ο Γυμνάσιο Πειραιά στην Κοπή

Το μεγάλο ομώνυμο στρατιωτικό εργοστάσιο της Κοπής είναι το μεγαλύτερο στρατιωτικό εργοστάσιο στην Ελλάδα παραγωγής αντικειμένων στρατιωτικού ιματισμού όπως στολές, χιτώνια, πουκάμισα, στρατιωτικά παλτά, μπότες και στρατιωτικές φούστες τσολιάδων. Βρίσκεται σε μια έκταση περίπου 40 στρεμμάτων ακριβώς στο σημείο διασταύρωσης των δήμων Πειραιά, Κερατσινίου και Δραπετσώνας στο οικοδομικό τετράγωνο μεταξύ των δρόμων Αγίου Παντελεήμονος - Μεθώνης - Υπαπαντής - Μιαούλη, είναι κλειστός περιφραγμένος χώρος όπως όλα τα στρατόπεδα.

Το εργοστάσιο άρχισε να λειτουργεί το έτος 1909 με τίτλο Γενική Αποθήκη Υλικού Στρατού Πειραιά (ΓΑΥΣΠ) σε άλλο σημείο πολύ κοντά στο λιμάνι, στο σημείο αυτό μεταφέρθηκε το 1937 και οι κάτοικοι των γύρω περιοχών άρχισαν να το γνωρίζουν σαν ΚΟΠΗ. Το στρατιωτικό εργοστάσιο έχει επίσημη ονομασία στρατόπεδο *ΣΧΗ ΜΑΓΓΙΩΡΟΥ*, σε αυτό στεγάζεται και το Χημείο Στρατού. Η περιοχή έγινε γνωστή απο την μάχη για την διάσωση της Κοπής όταν οι αντικατοχικές δυνάμεις του ΕΑΜ και του ΕΛΑΣ έδωσαν σκληρή μάχη για να σώσουν το εργοστάσιο από τα στρατεύματα της Ναζιστικής Γερμανίας που ήθελαν να το καταστρέψουν. Οι νεκροί από την μάχη διάσωσης της Κοπής καταγράφονται μαζί με τους νεκρούς 
της γειτονικής Μάχης της Ηλεκτρικής. Το εργοστάσιο της Κοπής λειτουργεί κανονικά μέχρι και σήμερα άσχετα με τις όποιες προτάσεις έγιναν τα τελευταία χρόνια προκειμένου να σταματήσει η λειτουργία του.

## Ο οικισμός

Η περιοχή είναι μια συνηθισμένη ήσυχη περιοχή του Πειραιά, η μορφολογία τους είναι όμοια με τα γειτονικά Ταμπούρια με μικρά οικοδομικά τετράγωνα. Οι κάτοικοι είναι κυρίως πρόσφυγες στην καταγωγή παράλληλα με την γειτονική Δραπετσώνα, πέραν του στρατοπέδου δεν έχει κανένα σημαντικό αξιοθέατο εκτός από μικρές πλατείες στεγάζει το ΙΚΑ Ταμπουρίων, τον ΟΤΕ Ταμπουρίων και το 7ο Γυμνάσιο - Λύκειο Πειραιά.

## Εξωτερικοί σύνδεσμοι

*Η μάχη της Κοπής και η μάχη της Ηλεκτρικής
*ΠΕΙΡΑΙΑΣ: Η ΤΑΥΤΟΤΗΤΑ ΤΟΥ 2005

Κατηγορία:Συνοικίες και περιοχές του Πειραιά
Ρογέριος ο του Τακουπέρτου

Ο **Ρογέριος (ή Ρογέρης) ο του Τακουπέρτου** ήταν Νορμανδός μεγιστάνας, που αυτομόλησε στην Βυζαντινή Αυτοκρατορία, όπου εισήλθε στην υπηρεσία του Αυτοκράτορα Αλέξιου Α΄ Κομνηνού (1081-1118). Ήταν γιος του Δαγοβέρτου.

## Βιογραφία
Ο Ρογέριος ήταν συμπολεμιστής του Ροβέρτου Γυισκάρδου με τον οποίο πήρε μέρος στην νορμανδική κατάκτηση της νότιας Ιταλίας. Το 1080/1081 ο Γυισκάρδος ετοιμαζόταν να διασχίσει την Αδριατική και να εισβάλει στη Βυζαντινή Αυτοκρατορία, ο Ρογέριος αυτομόλησε στους Βυζαντινούς και ενημέρωσε τον αυτοκράτορα, Αλέξιο Α΄ Κομνηνό, για τις προετοιμασίες των Νορμανδών. Η ενέργεια του Ρογέριου ανάγκασε και τον αδελφό του, Ραούλ, να αναζητήσει καταφύγιο στη βυζαντινή αυλή. Ο Ραούλ έγινε ο πρόγονος της Οικογένειας Ραούλ / Ράλλης.

Τόσο η Άννα Κομνηνή στην *Αλεξιάδα*, όσο και ο Νικόλαος Καλλικλέους, σε ένα εγκώμιο που γράφηκε για την κηδεία του Ρογέριου, αναφέρουν τη μετέπειτα καριέρα του υπό τον Αλέξιο Α': λαμβάνει το αξίωμα του σεβαστού, πολέμησε με τον αυτοκράτορα κατά των Πετσενέγων, τους Σελτζούκους, καθώς και κατά των Νορμανδών. Το 1098 μαζί με τον αδελφό του Ραούλ, υπηρέτησαν ως πρεσβευτές στον Γοδεφρείδο του Μπουιγιόν, και κατά τη διάρκεια της εισβολής του Βοημούνδου στα Βαλκάνια το 1108 είχε χρησιμοποιηθεί ως απεσταλμένος και όμηρος κατά τη διάρκεια των διαπραγματεύσεων μεταξύ των Νορμανδών και της Αυτοκρατορίας. Αργότερα, ήταν ένας από τους υπογράψαντες τη Συνθήκη της Ντεβόλ, που έληξε τις εχθροπραξίες μεταξύ του Βοημούνδου και του Βυζαντίου.

Τόσο οι Βυζαντινοί όσο και οι Δυτικοί χρονικογράφοι εξήραν τον Ρογέριο για την ανδρεία και για την ευγλωττία του.

## Οικογένεια
Ο Ρογέριος νυμφεύθηκε μια άγνωστη γυναίκα της οικογένειας των Δαλασσηνών, η οποία ήταν στενά συνδεδεμένη με την αυτοκρατορική δυναστεία των Κομνηνών. Είχε τουλάχιστον έναν επιβεβαιωμένο γιο, τον καίσαρα Ιωάννη Ρογέριο Δαλασσηνό. Ένα άλλο μέλος της οικογένειας, ο σεβαστός Κωνσταντίνος Ρογέριος, ήταν σύγχρονος του Ιωάννη και υπηρέτησε υπό τον αυτοκράτορα Ιωάννη Β΄ Κομνηνό (1118-1143), αλλά η ακριβής σχέση του με τον Ρογέριο είναι άγνωστη.

## Παραπομπές


## Πηγές
* 
* 

Κατηγορία:Βυζαντινονορμανδοί
Κατηγορία:Βυζαντινοί διπλωμάτες
Κατηγορία:Οικογένεια Ραούλ
Κατηγορία:Σεβαστοί
Ομάδα γαλαξιών Μ51

Η **[[Ομάδα γαλαξιών]] M51** βρίσκεται στον αστερισμό Κύνες Θηρευτικοί. Ονομάζεται έτσι από τον φωτεινότερο γαλαξία της, τον γνωστό Γαλαξία της Δίνης
(M51A). Άλλοι σημαντικοί γαλαξίες σε αυτή την ομάδα είναι ο M51B, που αλληλεπιδρά με τον Γαλαξία της Δίνης, καθώς και ο Γαλαξίας Ηλιοτρόπιο.

## Κατάλογος γαλαξιών

**Σημείωση**:Στον πίνακα καταγράφονται όσοι γαλαξίες αναφέρονται με συνέπεια ως μέλη της ομάδας στις πηγές Σε κάποιες από τις πηγές αναφέρονται ως μέλη και οι IC 4263 και UGC 8320.

## Παραπλήσιες ομάδες
Η Ομάδα M51 βρίσκεται νοτιοανατολικά της Ομάδας Μ101 και της Ομάδας NGC 5866. Οι αποστάσεις ανάμεσα στους τρεις σχηματισμούς είναι παρεμφερείς, γεγονός που υποδεικνύει ότι αποτελούν μέρος μιας μεγαλύτερης δομής.

## Παραπομπές


Κατηγορία:Θηρευτικοί Κύνες
Μ51
Κατηγορία:Υπερσμήνος της Παρθένου